Oficiālais Vēstnesis L 157 , 14/06/2001 Lpp. 0008 - 0012



Komisijas Regula (EK) Nr. 1157/2001 (2001. gada 13. jūnijs), ar ko groza Regulu (EK) Nr. 2316/1999, ar kuru paredz sīki izstrādātus noteikumus, lai piemērotu Padomes Regulu (EK) Nr. 1251/1999, ar ko izveido atbalsta sistēmu konkrētu laukaugu ražotājiem, un ar kuru atkāpjas no Regulas (EEK) Nr. 3887/92, ar ko paredz sīki izstrādātus noteikumus integrētās administrācijas un kontroles sistēmas piemērošanai attiecībā uz konkrētām Kopienas atbalsta shēmām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu konkrētu laukaugu ražotājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. pantu, ņemot vērā Padomes 1992. gada 27. novembra Regulu (EEK) Nr. 3508/92, ar ko izveido integrēto administrācijas un kontroles sistēmu attiecībā uz konkrētām Kopienas atbalsta shēmām [3], kurā jaunākie grozījumi izdarīti ar Regulu (EK) Nr. 495/2001 [4], un jo īpaši tās 12. pantu, tā kā: (1) Komisijas Regulā (EK) Nr. 2316/1999 [5], kurā jaunākie grozījumi izdarīti ar Regulu (EK) Nr. 556/2001 [6], paredzēti sīki izstrādāti noteikumi, lai piemērotu Regulu (EK) Nr. 1251/1999 attiecībā uz nosacījumiem platībatkarīgo maksājumu piešķiršanai par noteiktiem laukaugiem un atmatā atstātajām platībām. (2) Regulas (EK) Nr. 2316/1999 3. panta 1. punkta c) apakšpunktā noteikts, ka normālos augšanas apstākļos attiecīgajām platībām jābūt apstrādātām vismaz līdz ziedēšanas sākumam, vai attiecībā uz konkrētiem laukaugiem – līdz 30. jūnijam, attiecībā uz proteīnaugiem – līdz piengatavības sasniegšanai, un attiecībā uz kaņepēm - vismaz 10 dienas pēc ziedēšanas beigām. Pieredze rāda, ka dažos gadījumos ārkārtēju laika apstākļu dēļ attiecībā uz laukaugiem, ko audzē normālā veidā, netiek ievēroti minētie termiņi. Lai lauksaimnieku ienākumus padarītu mazāk atkarīgus no laika apstākļiem, ar zināmiem nosacījumiem par šādām platībām joprojām vajadzētu būt iespējamam pretendēt uz platībatkarīgajiem maksājumiem. (3) Lai novērstu to, ka saistībā ar atšķirīgiem pasākumiem neizmaksātu gan šādu atbalstu, gan atbalstu par skābbarības zāli, uz platībatkarīgajiem maksājumiem nevar pretendēt par apstrādātajām zemes platībām, kas reģistrētas tādu sēklu audzēšanai, kuras sertificētas atbilstīgi Padomes 1966. gada 14. jūnija Direktīvai 66/401/EEK par lopbarības augu sēklu tirdzniecību [7], kurā jaunākie grozījumi izdarīti ar Direktīvu 98/96/EK [8]. (4) Ar Regulu (EK) Nr. 1038/2001 bioloģiskās produkcijas ražotājiem atmatā atstātajās platībās atļauts audzēt pākšaugus. Būtu jānosaka šādas kultūras un nosacījumi, ar ko reglamentē atbalsta piešķiršanu. (5) Ja visi laukaugu audzētāji varētu izmantot priekšrocības no iespējas, kas paredzēta Regulā (EK) Nr. 1038/2001, jānosaka jauns termiņš, lai grozītu pieteikumus platībatkarīgo maksājumu piešķiršanai, kā paredzēts 4. pantā Komisijas Regulā (EEK) Nr. 39887/92 [9], kurā jaunākie grozījumi izdarīti ar Regulu (EK) Nr. 2721/2000 [10]. (6) Padomes 2001. gada 24. aprīļa Regulā (EK) Nr. 823/2001, ar kuru groza Regulu (EEK) Nr. 738/93, ar ko groza pārejas pasākumus, kuri reglamentē graudaugu un rīsu tirgus kopīgo organizāciju, kā paredzēts Regulā (EEK) Nr. 3653/90 [11], par 2001./2002. tirdzniecības gadu paredzēta īpašā atbalsta likme, ko piemēro par 2000./2001. tirdzniecības gadu. Konsekvences labad Portugālē būtu jākoriģē papildmaksājums par obligāto atmatu, kas noteikts ar Regulu (EK) Nr. 2316/1999. (7) Var uzskatīt, ka par jaunu linu šķirni, ko audzē šķiedras iegūšanai, var pretendēt uz atbalstu. Tā būtu jāiekļauj to šķirņu sarakstā, par kurām var pretendēt uz atbalstu no atbalsta shēmas, kas paredzēta Regulas (EK) Nr. 2316/1999 XII pielikumā. (8) Lai atļautu minēto jauno šķirni izmantot 2001./2002. tirdzniecības gadā, tā ar atpakaļejošu spēku no 2001. gada 15. maija saskaņā ar Regulas (EK) Nr. 2316/1999 7.a panta 1. punkta b) apakšpunktu būtu jāiekļauj sarakstā. (9) Šajā regulā paredzētie pasākumi ir saskaņā ar Labības pārvaldības komitejas un Eiropas Lauksaimniecības virzības un garantiju fonda (ELVGF) komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 2316/1999 groza šādi: 1. Regulas 3. pantā iekļauj šādu 1.a punktu: "1.a Neatkarīgi no 1.c punkta par platībām, kuras ir pilnībā apsētas un no kurām novāktie laukaugi audzēti atbilstīgi vietējiem standartiem, un attiecībā uz kurām un šajā punktā minētajiem dažādajiem laukaugu veidiem dalībvalstu atzītu ārkārtēju laika apstākļu dēļ nav ievēroti termiņi, var pretendēt uz platībatkarīgajiem maksājumiem ar noteikumu, ka attiecīgās platības līdz minētā termiņa beigām neizmanto nevienam citam mērķim." 2. Ar šādu teikumu papildina 7. panta 1. punktu: "Uz platībatkarīgajiem maksājumiem nevar pretendēt par platībām, kas par attiecīgo tirdzniecības gadu reģistrētas tādu zāles sēklu audzēšanai, kuras sertificētas saskaņā ar Direktīvu 66/401/EEK." 3. Iekļauj šādu 23.a pantu: "23.a pants 1. Piemērojot Regulas (EK) Nr. 1251/1999 6. panta 3. punkta otro ievilkumu, lopbarības pākšaugu sējumi ir platība, kas apsēta ar vienas vai vairāku XIV pielikumā uzskaitīto sugu laukaugiem. Jaukta laukaugu un/vai zāles sēšana ir atļauta ar nosacījumu, ka: a) platību apsēj galvenokārt ar lopbarības pākšaugiem; b) tos nevar novākt atsevišķi. Ja konkrētā reģiona vides standartos, ko attiecībā uz bioloģiskajiem laukaugiem izstrādājušas dalībvalstis, paredzēta maksimālā platība, kuru apsēj ar lopbarības pākšaugiem, tad nosacījumi par platībām, kas galvenokārt apsētas ar lopbarības pākšaugiem, kā paredzēts a) apakšpunktā, ir ievēroti, ja apsēti vismaz 85 % no dalībvalstu noteiktās maksimālās platības. 2. Uz platībatkarīgajiem maksājumiem nevar pretendēt par platībām, par kurās audzētajiem 1. punktā minētajiem pākšaugiem atbilstīgi Padomes 1995. gada 21. februāra Regulā (EK) Nr. 603/95 par žāvētas rupjās barības tirgus kopīgo organizāciju [12] paredzētajai atbalsta shēmai laikā no 15. janvāra līdz 31. augustam var pretendēt uz atbalstu." 4. Regulas IX pielikumā papildmaksājumam eiro Portugālē par 2001./2002. gadu attiecībā uz atmatu, skaitli "6,57" aizstāj ar "9,64". 5. Regulas XI pielikumu aizstāj ar šīs regulas I pielikumu. 6. Regulas XII pielikuma 1. iedaļā pie šķiedras linu šķirnēm pievieno šķirni Rosalin. 7. Pievieno jaunu XIV pielikumu, ko veido šīs regulas II pielikuma teksts. 2. pants Neatkarīgi no Regulas (EEK) Nr. 3887/92 4. panta 2. punkta a) apakšpunkta platībatkarīgā atbalsta pieteikumus, kas iesniegti par 2001./2002. tirdzniecības gadu un kas attiecas uz saimniecībām, kuras atbilst visiem Padomes Regulas (EEK) Nr. 2092/91 [13] noteikumiem, var grozīt, lai iekļautu jaunas platības, kas pasludinātas par atstātām atmatā. Paziņojumi par grozījumi jāiesniedz vēlākais līdz 2001. gada 1. jūlijam. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001./2002. tirdzniecības gada. Šīs regulas 1. panta 2. punktu piemēro no 2002./03. tirdzniecības gada. Šīs regulas 1. panta 6. punktu piemēro no 2001. gada 15. maija. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 13. jūnijā Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 145, 31.5.2001., 16. lpp. [3] OV L 355, 5.12.1992., 1. lpp. [4] OV L 72, 14.3.2001., 6. lpp. [5] OV L 280, 30.10.1999., 43. lpp. [6] OV L 82, 22.3.2001., 13. lpp. [7] OV 125, 11.7.1966., 2298./66. lpp. [8] OV L 25, 1.2.1999., 27. lpp. [9] OV L 391, 31.12.1992., 36. lpp. [10] OV L 314, 14.12.2000., 8. lpp. [11] OV L 120, 28.4.2001., 2. lpp. [12] OV L 63, 21.3.1995., 1. lpp. [13] OV L 198, 22.7.1991., 1. lpp. -------------------------------------------------- I PIELIKUMS " XI PIELIKUMS (26. panta 1. punkts) INFORMĀCIJA, KAS JĀPAZIŅO KOMISIJAI Informācija jāsniedz tabulās, kas izveidotas atbilstīgi turpmāk aprakstītajam paraugam: - pirmais tabulu komplekts, kas audzēšanas reģionu līmenī sniedz informāciju Regulas (EK) Nr. 1251/1999 3. panta nozīmē, - otrais tabulu komplekts, kas sniedz informāciju par katru pamatplatības reģionu šīs regulas VI pielikuma nozīmē, - tabula, kurā apkopo informāciju par katru dalībvalsti. Tabulas jāiesūta uz papīra un elektroniskā veidā. Formulas platību aprēķinam: 5 = 1 + 2 + 3 + 4 10 = 7 + 8 + 9 16 = 17 + 18 21 = 5 + 10 + 11 + 12 + 13 + 14 + 15 + 16 + 20 Piezīmes: Katrā tabulā jānorāda konkrētais reģions. Izmanto ražību, kas izmantota platībatkarīgo maksājumu aprēķināšanai saskaņā ar Regulu (EK) Nr. 1251/1999. Neapūdeņotā un apūdeņotā zemi būtu jānodala tikai tiem reģioniem, kuros ir abi šie veidi. Tādā gadījumā (d) = (e) + (f) (j) = (k) + (l) Pirmā rinda attiecas vienīgi uz tiem cietajiem kviešiem, par ko var pretendēt uz platībatkarīgā maksājuma papildmaksājumu, kas paredzēts Regulas (EK) Nr. 1251/1999 5. panta pirmajā daļā. Otrā rinda attiecas vienīgi uz tiem cietajiem kviešiem, par kuriem var pretendēt uz īpašo atbalstu, kas paredzēts Regulas (EK) Nr. 1251/1999 5. panta ceturtajā daļā. Deviņpadsmitā rinda attiecas vienīgi uz tām platībām, kuras atstātas atmatā vai apmežotas saskaņā ar Regulas (EK) Nr. 1257/1999 22., 23., 24. un 31. pantu un kuras skaita kā aramzemi, kas atstāta atmatā saskaņā ar Regulas (EK) Nr. 1251/1999 6. panta 8. punktu. Divdesmitā rindā attiecas uz platībām, kas minētas Regulas (EK) Nr. 1251/1999 2. panta 4. punkta otrajā ievilkumā. Informācija jānosūta arī par tiem audzētājiem, kuri nepiesakās uz atbalstu par hektāru saskaņā ar atbalsta sistēmu konkrētu laukaugu audzētājiem (Regula (EK) Nr. 1251/1999). Šī informācija, kas ar nosaukumu citi jānorāda tabulas ailēs m un n, galvenokārt attiecas uz laukaugu sējumiem, kas pasludināti par lopbarības platību, lai saņemtu prēmijas par liellopu/teļa un aitas gaļu. Divdesmit trešā rinda attiecas uz zemi, kas atstāta atmatā nepārtikas laukaugu (piemēram, cukurbiešu, topinambūru un cigoriņa sakņu) iegūšanai un uz ko neattiecas maksājumi atbilstīgi noteikumiem, kas ieviesti ar Regulas (EK) Nr. 1251/1999 6. panta 3. punktu. Divdesmit ceturtā rinda attiecas uz zemi, kas atstāta atmatā un ko izmanto lopbarības pākšaugu audzēšanai saskaņā ar Regulas (EK) Nr. 1251/1999 6. panta 3. punkta otro ievilkumu.” +++++ TIFF +++++ " -------------------------------------------------- II PIELIKUMS " XIV PIELIKUMS a pantā minētie lopbarības pākšaugi KN kods | | 071390 | Vicia spp. izņemot Vicia faba un Vicia sativa, kas novāktas pilnbriedā Vicia sativa, izņemot šķirnes, kas novāktas pilnbriedā | ex12092950 | Lupinus spp., izņemot saldās lupīnas | ex12149099 | Medicago spp. Trifolium spp. Lathyrus spp. Melilotus spp. Onobrychis spp. Hedysarum conoranium Lotus corniculatus Galega orientalis Trigonella foenum-graecum Vigna sinensis | " --------------------------------------------------